b'\n_START_ARTICLE_\nGraptemys ouachitensis\n_START_SECTION_\nCiri-ciri\n_START_PARAGRAPH_\nKarapas (cangkerang belakang) haiwan ini lebih rendah, dan bergerigi pada bahagian hujungnya. Berwarna zaitun, coklat gelap, atau hitam dengan tanda kekuningan. Plastronnya mempunyai warna krim kekuningan dengan corak bergaris dan berlingkar gelap. Badannya pula berwarna kelabu-coklat dengan belang kuning pada bahagian kepala dan kaki-kakinya._NEWLINE_Kura-kura jantan lebih kecil berbanding betina, di mana jantan boleh membesar hingga 5\xc2\xa0in (12\xc2\xa0cm) panjang dan betina pula sekitar 10\xc2\xa0in (25\xc2\xa0cm).\n_START_SECTION_\nTaksonomi\n_START_PARAGRAPH_\nTerdapat subspesies yang kini dikenalpasti. Subspesies yang lebih dominan, G. o. ouachitensis, mendiami sepanjang Sungai Mississippi. Manakala subspecies kedua, G. o. sabinensis, boleh ditemui di Sungai Mermentau, Calcasieu, Sabine, iaitu barat daya Louisiana dan timur Texas.\n_START_SECTION_\nDiet\n_START_PARAGRAPH_\nKura-kura ini bersifat maserba dan menjadikan haiwan akuatik kecil seperti udang halus, serangga, moluska, ikan, algae dan tumbuh-tumbuhan akuatik sebagai makanan.\n_START_SECTION_\nTaburan habitat\n_START_PARAGRAPH_\nSpesimen spesies G. o. sabinensis (empat spesimen) telah diambil dari hilir ke hulu Sungai Mermentau pada tahun 1893 dan 1894. Sebuah kajian dilakukan pada tahun 2013 di hulu Sungai Mermentau, Tasik Arthur, dan 5 lokasi utama lain seperti Paya Plaquemine Brule, melibatkan 73% kura-kura seperti spesies G. sabinensis. Spesies Graptemys pseudogeographica hampir mengalami kepupusan dengan populasi hanya 0.2% berbanding keseluruhan spesies kura-kura lain.\n_START_SECTION_\nPeliharaan\n_START_PARAGRAPH_\nHaiwan ini mudah dipelihara. Pelet kura-kura dan udang kecil boleh diberikan sebagai makanan. Mereka juga memerlukan penggunaan lampu sinar ultraungu (UVB),'